**Hajdúszoboszló Város Önkormányzatának Polgármestere**

4200 Hajdúszoboszló, Hősök tere 1.

telefon: 52/557-300 fax: 52/557-302

e-mail: [polgmhiv@hajduszob.hu](mailto:polgmhiv@hajduszob.hu)

*…………………………………….*

*…………………………………….*

**Kedves Hölgyem /Uram!**

A nyár elején megtartott szállodaigazgatói megbeszélésen már megfogalmaztam azt a többségi elvárást, hogy a Mátyás Király sétány is rendezetebbé váljon.

Nem kevesek véleménye szerint annak színvonala nem éri el az elvárható szintet, sőt az oda nem illő minőségű „építmények” száma növekedett. Bár készül a településarculati kézikönyv, mégis a már említett megbeszélésen is felvetődött, hogy hatósági eszközök helyett kölcsönösen együttműködve kellene a sétány rendezettebbé tétele érdekében eljárni. Nagyon egyetértek azzal az elhangzott felvetéssel, hogy a kölcsönös engedmények lehetőséget biztosítanának a szállodák sajátosságainak megtartásához. Nem cél a tiltás, különösen a vendéglátóipari egységek esetében. E területeknek azon jellegét, hogy ott kerthelyiségek találhatók megtartani, sőt fejleszteni indokolt. Ez azonban nem jelentheti a „sátras, bódés” vendégfogadás megtűrését. Tisztelettel kérem Önöket, működjünk együtt. Első lépcsőben szüntessük meg azokat a kirívó jelenségeket, amelyek ártanak Hajdúszoboszló idegenforgalmának, negatív képet festenek megjelenéséről. A november 16-i bejáráson személyesen megbeszéltük ezeket a hiányosságokat, de engedtessék meg, hogy e levél keretében összefoglaljam az ott látottakat.

*I.*

*A szálloda előtti árusítás igénytelenséget sugall, kérem, közös elhatározással szüntessük meg*

**

*II.*

*Őszintén megvallva ez a megoldás sem nyeri el sok ember tetszését, szemmel láthatóan a pavilonok festése elhasználódott. Örömünkre szolgálna, ha újrafestése megtörténne*

**

*III.*

*A Hotel Mátyás Király előtti „ruházati bolt” sem illik a gyógyhely védett területére, nagysága az utóbbi időben növekedett, az ott árusított termékek minősége vitatható. Megszüntetését nem kívánhatjuk, de azt igen, hogy közterületen ne történhessen árusítás, színvonala emelkedjen.*

**

*A minifánkot árusító bódé kivitele nem illik egy elismert szállodához.*

**

*A szálloda előtti vendéglátó egység így néz ki a sétányról. Kérésemet –azt hiszem- nem szükséges magyarázni.*

**

*IV.*

*A Hotel Aurum előtti bódék pozdorjából építettek, a minimális esztétikai elvárásoknak sem tesznek eleget. Az évekkel ezelőtt megépült épületeket is átalakították, azok jellegüket elvesztették, elbontásuk elkerülhetetlen.*

**

**

**

*V.*

*A Family Aurum Hotel előkertje -sok ember véleményét meghallgatva- elfogadhatatlan. Többek szerint régen hatósági intézkedésekkel kellett volna megszüntetni az ottani állapotokat. A felvételeken látható két sátor súlyosan sérti a városképet. Az azokban folytatott tevékenységekre lehet igény a vendégek részéről, de nem azon a helyen és nem ilyen színvonalon. A fotókon is látható, elhanyagoltság mindenütt.*

*A képen látható „guruló árusítóhelyek” színvonaltalanságában a helyszíni szemle minden résztvevője egyetértett. A jövőben ilyen módon egyébként sem lehet a sétányon árusítani.*

**

**

**

*VI.*

*Az Ambrózia környéke is sok kívánnivalót hagy maga után. Köszönettel vettem, hogy a bejárást követően egy bódésort már lebontottak, de az alábbi kettő sem üti meg az elvárható színvonalat. Építőanyaguk pozdorja, kivitelezésük nem kellően igényes.*

**

**

*VII.*

*Az alábbi fotón található területen az elmúlt években „vidámpark” működött, Az elfogadás előtt álló kézikönyv erre nem ad lehetőséget*

**

Nyomatékosan hangsúlyozom, működjünk együtt, további konzultációktól sem zárkózom el. Közös érdekünk, hogy a város rendezettebb képet nyújtson.

Kérem, hogy intézkedéseiket 2018 március 15-is szíveskedjenek megtenni, hogy az induló idegenforgalmi szezonban a fürdő előtti park megújításával együtt a fürdő nyári főbejáratától a Silver Hotelig rendezett városkép bontakozzon ki.

Köszönöm segítségüket!

Dr. Sóvágó László

polgármester

|  |  |
| --- | --- |
|  |  |